నిజాం నిరంకుశ పాలన వ్యతిరేక ఉద్యమంలో ఈ గ్రామం ఊపిరిలూదింది. ఇక్కడ జరిగిన సంఘటన గాలిపెల్లి సంఘటణగా చరిత్రలో స్థానం పొందినది.

దేశమంతటా స్చేచ్ఛాస్వాతంత్ర్యాలతో ఆనందోత్సవాలు జరుపుకుంటున్న సమయంలోనూ తెలంగాణా ప్రజలు కట్టు బానిసత్వంలో, నిరంకుశ నిజాం పాలనలో మగ్గి నానా కష్టాలు భరించడం జీర్ణించుకోలేక ఇక్కడి వారు విమోచనోద్యమంలో చురుగ్గా పాల్గొన్నారు. గ్రామానికి చెందిన బద్దం ఎల్లారెడ్డి నాయకత్వంలో 1948, సెప్టెంబరు 14న ఎల్లారెడ్డి గ్రామంలో జాతీయపతాకాన్ని ఎగురవేశాడు. ఇది జీర్ణించుకోలేని నిజాం పోలీసులు నిర్బందాన్ని అమలుచేశారు. దీనితో ఉద్యమకారులు రజాకార్లకు వ్యతిరేకంగా కొడవళ్ళు, గొడ్డళ్ళు, బరిసెలతో పోరు సాగించారు. 300మంది సాయుధ పోలీసులు విచక్షణారహితంగా కాల్పులు జరుపడంతో గాలిపెల్లికి చెందిన పీసు బక్కయ్య, బద్దం నారాయణ, బుర్రయ్య, పుల్లుగారి ఎల్లయ్య, అల్లెం వెంకయ్య తదితరులతో పాటు ఉద్యమంతో సంబంధం లేని వృద్ధదంపతులు కూడా మరణించారు. రజాకార్ల బారి నుండి బద్దం ఎల్లారెడ్డి, రాజలింగం, అమృత్‌లాల్ శుక్లా చాకచక్యంగా తప్పించుకున్నారు. ఆగ్రహం చెందిన రజాకార్లు గాలిపెల్లిని తగులబెట్టి. అందినకాడికి దోచుకుపోయారు. రక్తం ఏరులై పారింది. ఉద్యమకారులు సిరిసిల్ల పోలీస్ స్టేషన్‌పై దాడిచేసి ఆయుధాలు స్వాధీనం చేసుకున్నారు.

తెలంగాణ విమోచనోద్యమం
ప్రైవేటు వైద్య సౌకర్యం
ఆరోగ్యం, పోషణ, వినోద సౌకర్యాలు
ఉత్పత్తి